Vettel: Tyd vir groet? | Netwerk24
Vettel: Tyd vir groet?
Deur Hein Combrinck, Pretoria 19 September 2019 00:00
Ek moet vir Braam Peens komplementeer met verlede week se Formule Een-berig oor al die gebeure op Monza. Dit lees soos prosa. Uitstekend!
Dink jy nie ook dit is tyd vir Vettel om te groet nie? Iets sê vir my hy het sy passie verloor. Seer sekerlik is daar jong manne wat nou by hom kan oorneem.
Enige sportman se grootste vrees is 'n jonger weergawe van homself, wat al hoe meer van die kalklig steel – en Charles Leclerc is daardie klippie in Vettel se skoen. Onthou, Vettel se vier opeenvolgende jaerskrone van 2010-2013 is almal verower met 'n swakker spanmaat. Na my mening het sy misloop van die jaers­kroon in 2017 en 2018 hom reeds gebreek.
Benewens die druk wat hy op homself plaas, is daar ook ongelooflike druk van verwagting binne Ferrari. Bloot sy lyftaal en intonasie in onderhoude spreek van iemand wat lankal nie meer geniet wat hy doen nie. As volgende jaar se kar weer 'n hond is, glo ek kan sy kontrak (wat dan uitloop) by Ferrari nie vinnig genoeg vir hom tot 'n einde kom nie. – Braam Peens